“ไทยสมายล์” ประกาศระงับเที่ยวบิน “กรุงเทพ-นราธิวาส” 1-30 เม.ย.นี้!
"ไทยสมายล์" ประกาศระงับเที่ยวบิน "กรุงเทพ-นราธิวาส" ชั่วคราว ระหว่างวันที่ 1-30 เม.ย.นี้! เปิดช่องผู้โดยสารคืนตั๋ว-เปลี่ยนเที่ยวบิน
"ไทยสมายล์" ประกาศระงับเที่ยวบิน "กรุงเทพ-นราธิวาส" ชั่วคราว ระหว่างวันที่ 1-30 เม.ย.นี้! เปิดช่องผู้โดยสารคืนตั๋ว-เปลี่ยนเที่ยวบิน
31 มี.ค. 2563

สายการบินไทยสมายล์ ประกาศหยุดบินเส้นทางบินไป-กลับ กรุงเทพฯ -นราธิวาส เป็นการชั่วคราว เส้นทางบินกรุงเทพ- นราธิวาส มีผลตั้งแต่วันที่ 1 – 30 เม.ย.63 จนกว่าจะมีประกาศเปลี่ยนแปลง
โดยเส้นทางภายในประเทศที่ยังคงให้บริการปกติ ได้แก่ เชียงใหม่ เชียงราย อุบลราชธานี อุดรธานี ขอนแก่น กระบี่ สุราษฎ์ธานี ภูเก็ต และหาดใหญ่
สำหรับผู้โดยสารที่ได้รับผลกระทบจากการยกเลิกเที่ยวบินในวันดังกล่าว สายการบินไทยสมายล์ได้อำนวยความสะดวกดังนี้
1.การขอคืนเงินเต็มจำนวน โดยไม่เสียค่าใช้จ่ายเพิ่มเติม ผู้โดยสารสามารถทำรายการได้ด้วยตนเองโดยระบุ
การขอคืนเงินตามเงื่อนไขบัตรโดยสาร ผ่าน https://member.thaismileair.com/customerservice/refund
2.ผู้โดยสารที่มีความประสงค์เปลี่ยนแปลงการเดินทาง และ/หรือ เปลี่ยนแปลงเส้นทางบินสามารถทำได้โดยไม่มีค่าธรรมเนียมการเปลี่ยนแปลง ทั้งนี้ เป็นไปตามเงื่อนไขที่บริษัทฯ กำหนด
ผู้โดยสารสามารถติดต่อได้ที่ศูนย์บริการลูกค้าไทยสมายล์ (Smile Service Center) 13 แห่งทั่วประเทศในเวลาทำการ อีเมล [email protected] หรือ Call Center โทร 1181, 02-118-8888 ตลอด 24 ชั่วโมง
